

**רעיונות לפעולה**

להלן מספר רעיונות לפעולה אזרחית, שיכולים לשמש את התלמידים להצעות פתרון ותוצרים:

1. כתיבת מכתב לשר / חבר כנסת / ועדת בכנסת האחראים על הנושא.
2. פניה לראש העיר / בעל תפקיד בעירייה האחראי על הנושא.
3. יצירת קמפיין אינטרנטי/ הקמת קבוצת פייסבוק להעלאת המודעות לבעיה. הקמפיין יכול להתבסס על סרטון שיצרו התלמידים / נתונים שאספו / ראיון עם איש מקצוע בנושא.
4. ארגון תערוכה של יצירות תלמידים בנושא.
5. ארגון הפנינג שכונתי / עירוני להעלאת המודעות לנושא.
6. כתיבת והחתמת עצומה בנושא / ארגון הפגנה בהשתתפות תלמידים ותושבים.
7. העברת שיעור / פעילות בנושא בבית הספר של התלמידים ובבתי ספר אחרים להעלאת המודעות לנושא.
8. פנייה לתקשורת במטרה להגביר מודעות תקשורתית וציבורית לנושא. אפשר לכתוב טור / לעניין כתבים בראיון על הפעילות שהתרחשה.
9. ארגון מפגש בין קבוצות שונות המעורבות בבעיה האזרחית שנבחרה (למשל – מפגש תלמידים עם ילדי פליטים) על מנת להעמיק את ההיכרות עם "האחר" ויצירת בסיס לחיים משותפים, שיוביל להפחתת הגזענות.